मनरेगा के ये इंजीनियर होंगे कुछ खास
भास्कर न्यूज| ब्यावर
मनरेगाकार्य पर मजदूरी करने वाला श्रमिक या उसके परिवार के पढ़ा लिखे सदस्य के बेयरफुट इंजीनियर बनने की प्रक्रिया शीघ्र अमल में लाई जाएगी। पहले चरण में अजमेर संभाग से करीब 227 लोगों का स्क्रीनिंग टेस्ट करके जयपुर भेजा जा चुका है। वहां से चयनित बेयरफुट इंजीनियरों की सूची 30-30 के अलग अलग बैच में इन्हें 90 दिन का आवासीय प्रशिक्षण दिया जाएगा। 90 दिन का प्रशक्षिण प्राप्त करने पर वेयर फुट इंजीनियर को एग्रीकल्चर स्किल कॉंसिंल ऑफ इंडिया की ओर से योग्यता प्रमाणपत्र भी दिया जाएगा।
गौरतलब है कि सरकार द्वारा मनरेगा कार्य पर मजदूरी करने वाला श्रमिक या उसके परिवार का पढ़ा लिखे सदस्य को अब बेयरफुट इंजीनियर बनाया जा रहा है। इसके लिए उसे बकायादा सिविल इंजीनियर के कार्यों का प्रशिक्षण भी दिया जाएगा। महात्मा गांधी रोजगार गारंटी राष्ट्रीय योजना के तहत प्रदेश के चयनित आईपीपीई ब्लॉक से बेयरफुट इंजीनियर का चयन होना है। प्रति ढाई हजार जॉब कार्ड पर एक वेयरफुट इंजीनियर का चयन किया जाना है। मनरेगा कार्यस्थल पर सक्रिय श्रमिकों में से या उन श्रमिकों के परिवार में से वेयर फुट इंजीनियर का चयन करके उसे प्रशिक्षण दिया जाएगा। प्रशिक्षण से पहले उसका स्क्रीनिंग टेस्ट होगा। स्क्रीनिंग टेस्ट के बाद उसकी बेसिक परीक्षा होगी। उसके बाद चयनित किए गए वेयर फुट इंजीनियर को तीन माह का आवासीय प्रशिक्षण दिया जाएगा।
क्याहै बेयरफुट इंजीनियर
वेयरफुट इंजीनियर मेट समूह के बीच की कड़ी होता है। अभी इनका पद श्रमिक के रूप में होता है। लेकिन फिर ये स्किल बेस कर्मचारी हो जाएंगे। वेयर फुट इंजीनियर को मिस्त्री की दर से मानदेय भी मिलने लगेगा। इसके तहत 450 रुपए प्रतिदिन मानदेय टॉस्क फोर्स के अनुसार लगा करेगा।
येकाम करने होंगे
वेयरफुट इंजीनियर को मनरेगा के तहत काम करने होंगे। इसमें प्रस्तावित कार्य की पहचान करना, उपयोगिता सुनिश्चितल करना, तकनीकी सर्वे करना, कार्य का तखमीना तैयार करना, प्लान बनाने में सहयोग करने के साथ ही कार्यस्थल पर ले आउट बनाने का काम करना होगा। वेयर फुट इंजीनियर को अभी एमबी में नाम दर्ज कराने के साथ ही मनरेगा कार्यों का प्रशिक्षण भी करना होगा। वेयर फुट इंजीनियर की ओर से एमबी में किए गए इंद्राज की जांच अभियंता की ओर से नियमित की जाती है। यह संबंधित अभियंता तकनीकी सहायक की निगरानी में कार्य करेगा।
^अजमेर संभाग से पांच जिलों के करीब 227 लोगों का स्कीन टेस्ट करके हमने जयपुर भेज दिया है। वहां से चयनित वेयर फुट इंजीनियर की लिस्ट आएगी। इसके बाद ही उनके 90 दिन के प्रशिक्षण दिया जाएगा। पहले बैच में 30 दूसरे बैच में भी 30 लोगों का प्रशिक्षण दिया जाएगा। राजेशजैन, प्रिंसीपल पीटीसी, अजमेर
hin_Deva mar_Deva hin_Deva hin_Deva kas_Deva hin_Deva hin_Deva hin_Deva hin_Deva